סנונית שהם

סנונית שהם (נולדה ב-25 בנובמבר 1947) היא פרופסור בגמלאות במחלקה למדעי המידע באוניברסיטת בר-אילן.

ביוגרפיה
סנונית שהם נולדה במחנות המעצר בקפריסין. הוריה היו ניצולי שואה שהעפילו על האונייה מולדת. גדלה בקריית אתא ואת שירותה הצבאי עשתה בחיל המודיעין. סיימה ב-1972 תואר ראשון בהצטיינות יתרה בהיסטוריה באוניברסיטה העברית ולאחר מכן ב-1979 סיימה התמחות בספרנות בהצטיינות יתרה באוניברסיטה העברית. במקביל היא שימשה כמנהלת הספרייה להיסטוריה באוניברסיטת העברית 1978–1979. את הדוקטורט כתבה בהנחיית פרופ' מייקל באקלנד, בנושא ההתנהגות ארגונית באוניברסיטת ברקלי, קליפורניה.

הייתה בין צוות החוקרים של המרכז ללימודי אירופה באוניברסיטת תל אביב ובאוניברסיטה העברית, ב-1982 החלה ללמד כחלק מהסגל האקדמי של אוניברסיטת בר-אילן, ב-1983 וב-1988 הייתה מרצה אורחת באוניברסיטת ברקלי, קליפורניה. ב-1992 הייתה מרצה אורחת באוניברסיטת לונדון וב-1997 הייתה מרצה אורחת באוניברסיטת אלברטה שבקנדה, ב-1998 מונתה לראש המחלקה ללימודי מידע באוניברסיטת בר-אילן, תפקיד בו כיהנה עד 2005. היא פרשה לגמלאות ב-2016.

בשנים 2008–2020, הייתה שהם יו"ר הוועד המנהל של מרכז הספר והספריות בישראל.

החל מפברואר 2021 משמשת יושבת ראש עמותת "ארגון מעפילי קפריסין: מורשת. הנצחה. הנחלה".

נשואה ליעקב שהם, אם לארבעה וסבתא. בין ילדיה, פרופ' אמיר שהם והשופטת טל לחיאני שהם.

קישורים חיצוניים
 סנונית שהם, באתר אוניברסיטת בר-אילן

הערות שוליים 

ישראלים ילידי קפריסין
ישראליות ילידות קפריסין
בוגרות האוניברסיטה העברית בירושלים
בוגרי האוניברסיטה העברית בירושלים
בעלי תואר דוקטור מאוניברסיטת קליפורניה בברקלי
בעלות תואר דוקטור מאוניברסיטת קליפורניה בברקלי
סגל אוניברסיטת בר-אילן: מדעי המידע
ספרני האוניברסיטה העברית בירושלים
ישראליות שנולדו ב-1948
ישראלים שנולדו ב-1948